Mindezek alapján és annak érdekében, hogy az élet valamennyi szakaszában biztosítható legyen a méltósággal élhető élet, ezen ajánlás célja a szegénység és a társadalmi kirekesztés elleni küzdelem a megfelelő jövedelemtámogatásnak, az elegendő forrással nem rendelkező személyek támogató és alapvető szolgáltatásokhoz való tényleges hozzáférésének és a munkaképesek munkaerőpiaci integrációjának az előmozdítása révén, a szociális jogok európai pillérének 14. alapelvével összhangban. Ennek során arra törekszik, hogy magas szintű foglalkoztatást érjen el azáltal, hogy aktívan hozzájárul a munkaképes személyek munkaerőpiaci integrációjához. Ezeket a célkitűzéseket a tagállamok szociális védelmi rendszereik szervezésére vonatkozó hatáskörének sérelme nélkül kell elérni.

Ezen általános célkitűzés elérése érdekében a kezdeményezés konkrét célkitűzései a következők:

a)a jövedelemtámogatás megfelelőségének javítása;

b)a minimumjövedelem jogosulti körének és igénybevételének javítása;

c)a munkaképes személyek befogadó munkaerőpiacokhoz való hozzáférésének javítása;

d)a támogató és alapvető szolgáltatásokhoz való hozzáférés javítása;

e)a személyre szabott támogatás előmozdítása;

f)a szociális biztonsági hálók uniós, nemzeti, regionális és helyi szintű irányításának, valamint a nyomonkövetési és jelentéstételi mechanizmusoknak a hatékonyabbá tétele.

•Összhang a szabályozási terület jelenlegi rendelkezéseivel

Az európai szemeszter gazdaság- és foglalkoztatáspolitikai koordinációs folyamata rávilágított a minimumjövedelem-rendszerekkel és a kapcsolódó elemekkel – például a társadalmi befogadással és a munkaerőpiaci aktivizálással – kapcsolatos strukturális kihívásokra, és számos tagállam kapott kapcsolódó országspecifikus ajánlásokat. A felülvizsgált szociális eredménytábla nyomon követi a tagállami teljesítményeket és tendenciákat, lehetővé téve a Bizottság számára, hogy figyelemmel kísérje az országspecifikus ajánlások végrehajtása terén elért előrehaladást. A 2022. évi foglalkoztatási iránymutatások kimondják, hogy a szociális védelmi rendszereknek megfelelő minimumjövedelem-juttatásokat kell biztosítaniuk mindenki számára, aki nem rendelkezik elegendő forrással, és elő kell mozdítaniuk a társadalmi befogadást azáltal, hogy ösztönzik az embereket a munkaerőpiacon és a társadalomban való aktív részvételre, többek között a szociális szolgáltatások célzott nyújtása révén. Az elemző munka megerősítése érdekében a szociális védelemmel foglalkozó bizottság teljesítményértékelési keretet fogadott el, amelynek eredményeit tükrözte az együttes foglalkoztatási jelentés, az országjelentések és az országspecifikus ajánlások.

•Összhang az Unió egyéb szakpolitikáival

A kezdeményezés számos egyéb uniós kezdeményezéssel is összhangban áll és kiegészíti azokat.

A tartósan munkanélküli személyek munkaerő-piaci integrációjáról szóló tanácsi ajánlás azt javasolja, hogy a tagállamok nyújtsanak egyedi támogatást a tartósan munkanélküli személyeknek és ösztönözzék a releváns szolgáltatások koordinációjának javítását.

A munkavállalók és az önálló vállalkozók szociális védelemhez való hozzáféréséről szóló tanácsi ajánlás célja annak biztosítása, hogy valamennyiük hatékony, megfelelő és átlátható szociális védelmi rendszerekhez járuljon hozzá és formális hozzáférést kapjon azokhoz. It aims in particular at supporting people in non-standard forms of employment and self-employment who, due to their employment status, are not sufficiently covered by contributory-based social security schemes and thus are exposed to higher economic uncertainty.